12. 5. 90 Επίσημη Εφημερίδα των Ευρωπαϊκών Κοινοτήτων Αριθ. C 118/7 
ΚΡΑΤΙΚΕΣ ΕΝΙΣΧΥΣΕΙΣ 
C3/89 
ΑΠΟΦΑΣΗ ΤΗΣ ΕΠΙΤΡΟΠΗΣ 
της 29ης Δεκεμβρίου 1989 
σχετικά με τις ενισχύσεις της περιφέρειας Nord-Pas-de-Calais και του διαμερίσματος του Pas-de-Calais 
στον τομέα της αλιείας 
(Γαλλία) 
(Άρ&ρα 92 έως 94 της οννΰ'ήκης για την ίόρνοη της Ευρωπαϊκής Οικονομικής Κοινότητας) 
(90/C 118/05) 
Με επιστολή αριθ. SG (89) D/1736 της 9ης Φεβρουαρίου 
1989, η γαλλική κυβέρνηση ενημερώθηκε για την απόφαση 
της Επιτροπής να κινήσει τη διαδικασία εξέτασης του 
άρθρου 93 παράγραφος 2 της συνθήκης ΕΟΚ για τις ενισχύ­
σεις της περιφέρειας Nord-Pas-de-Calais υπέρ της υδατοκαλ­
λιέργειας, της κατασκευής και εκσυγχρονισμού αλιευτικών 
σκαφών και των επενδύσεων σε γη καθώς και για τις ενι­
σχύσεις του διαμερίσματος του Pas de Calais για την κατα­
σκευή αλιευτικών σκαφών. 
Με επιστολές της 14ης Μαρτίου 1989 και 6ης Οκτωβρίου 
1989 οι γαλλικές αρχές διαβίβασαν στην Επιτροπή την 
απάντηση τους. 
Ι. Η Επιτροπή εξέτασε τα καθεστώτα αυτά ενισχύσεων 
της περιφέρειας και του διαμερίσματος σύμφωνα με 
τους κανόνες ανταγωνισμού και ιδίως τις κατευθυντή­
ριες γραμμές για την εξέταση των εθνικών ενισχύσεων 
στον τομέα της αλιείας (') που επιβάλλουν την τήρηση 
ορισμένων κοινών όρων για να μπορούν να θεωρηθούν 
οι ενισχύσεις αυτές συμβιβαστές με την κοινή αγορά. 
Από τις πληροφορίες που διαθέτει η Επιτροπή συνάγεται 
ότι οι ενισχύσεις για τον εκσυγχρονισμό αλιευτικών 
σκαφών και την κατασκευή αλιευτικών σκαφών μεγα­
λύτερων των 16 μέτρων χορηγήθηκαν ως συμπλήρωμα 
κρατικών ενισχύσεων. Σχετικά η Επιτροπή υπενθυμίζει 
την απόφαση της της 23ης Δεκεμβρίου 1987, που κοινο­
ποιήθηκε στις γαλλικές αρχές με τέλεξ αριθ. SG(87) 
D/16092 της 23ης Δεκεμβρίου 1987, σχετικά με το 
συγκεκριμένο εθνικό καθεστώς ενισχύσεων. 
Με τις παραπάνω επιστολές και την επιστολή αριθ. 
1194/YD/MFM της 28ης Ιουλίου 1989 οι γαλλικές αρχές 
επέστησαν την προσοχή της Επιτροπής στο γενικό 
πλαίσιο παρέμβασης των εξωτερικών υπηρεσιών του 
Υπουργείου Ναυτιλίας που αποτελεί αντικείμενο ανα­
κοίνωσης προς την Επιτροπή της 23ης Φεβρουαρίου 
1989. Από την αλληλογραφία αυτή η Επιτροπή σημείωσε 
ότι οι γαλλικές αρχές δεσμεύονται ως προς την τήρηση 
των πολυετών προγραμμάτων που αναφέρονται στους 
(') ΕΕ αριθ. C 313 της 8. 12. 1988, σ. 21. κανονισμούς (ΕΟΚ) αριθ. 355/77 και (ΕΟΚ) αριθ. 
4028/86 καθώς και ως προς την τήρηση των ανωτάτων 
συντελεστών ενίσχυσης που καθορίζονται από τους 
κανονισμούς αυτούς σε περίπτωση σώρευσης τεχνικών 
ενισχύσεων, περιφερειακών ενισχύσεων και ενισχύσεων 
διαμερισμάτων. 
Μετά την εξέταση αυτή, η Επιτροπή σημείωσε τη διαβε­
βαίωση των γαλλικών αρχών ως προς την τήρηση των 
κοινών όρων που προβλέπουν οι παραπάνω κατευθυντή­
ριες γραμμές κατά τη χορήγηση ενισχύσεων για την 
κατασκευή και εκσυγχρονισμό αλιευτικών πλοίων 
μικρότερων των 16 μέτρων και τη χορήγηση ενισχύσεων 
για την υδατοκαλλιέργεια. 
Π. Ως προς το καθεστώς ενισχύσεων για επενδύσεις σε γη, 
το συμβιβαστό των τεχνικών στοιχείων των επι μέρους 
σχεδίων με το άρθρο 27 του κανονισμού (ΕΟΚ) αριθ. 
4028/86 και με τα άρθρα 6, 7, 9 και 10 του κανονισμού 
(ΕΟΚ) αριθ. 355/77 δεν κατέστη δυνατό να εκτιμηθεί 
οριστικά από την Επιτροπή με βάση τις πληροφορίες 
που διαθέτει. 
Κατά συνέπεια, η Επιτροπή καλεί τις γαλλικές αρχές να 
κοινοποιήσουν σύμφωνα με το άρθρο 93 παράγραφος 3 
της συνθήκης ΕΟΚ όλες τις συγκεκριμένες περιπτώσεις 
ενισχύσεων για επενδύσεις σε γη, στα πλαίσια του 
παραπάνω καθεστώτος, ώστε να μπορέσει να εκτιμήσει 
το συμβιβαστό με την κοινοτική νομοθεσία των 
τεχνικών στοιχείων των επί μέρους σχεδίων ενισχύσεων. 
III. Η Επιτροπή αποφάσισε να κλείσει τη διαδικασία του 
άρθρου 93 παράγραφος 2 της συνθήκης ΕΟΚ, που κινή­
θηκε κατά των παραπάνω καθεστώτων ενισχύσεων, για 
τους παρακάτω λόγους: 
1. Οι ενισχύσεις αυτές βρίσκονται ήδη σε εφαρμογή, 
αλλά η Επιτροπή εκφράζει την έντονη λύπη της για 
την παράλειψη από τις γαλλικές αρχές των υποχρεώ­
σεων που υπέχουν δυνάμει του άρθρου 93 παρά­
γραφος 3 της συνθήκης ΕΟΚ. Την ίδια λύπη εκφράζει 
η Επιτροπή για τις καθυστερήσεις που παρουσία-
Αριθ. C 118/8 Επίσημη Εφημερίδα των Ευρωπαϊκών Κοινοτήτων 12. 5. 90 
στηκαν στη διαβίβαση των απαραίτητων πληροφο­
ριών για την εξέταση των ενισχύσεων αυτών βάσει 
του άρθρου 93 παράγραφοι 2 και 3 της συνθήκης 
ΕΟΚ. Οι καθυστερήσεις αυτές παρακωλύουν την 
ομαλή εκτέλεση του έργου που το άρθρο αυτό ανα­
θέτει στην Επιτροπή. Κατόπιν τούτου, η Επιτροπή 
επιφυλάσσεται ως προς τη λήψη όλων εκείνων των 
διατάξεων που θα επιτρέψουν να εξασφαλιστεί η 
τήρηση των κανόνων αυτών. 
2. Η Επιτροπή καλεί τις γαλλικές αρχές να την ενημε­
ρώσουν για την εφαρμογή των ενισχύσεων στην κατασκευή και τον εκσυγχρονισμό των αλιευτικών 
σκαφών και στην υδατοκαλλιέργεια, αποστέλλοντας 
ετήσιες εκθέσεις στις οποίες να περιέχεται κατάλογος 
όλων των επί μέρους σχεδίων με περιγραφή τους. Επι­
φυλάσσεται ως προς τη δυνατότητα να επανέλθει 
στην εκτίμηση της αυτή αν διαπιστώσει στη συνέχεια 
στοιχεία ασυμβίβαστα με το κοινοτικό δίκαιο, ιδίως 
όσον αφορά την τήρηση των στόχων των θεσπισ­
θέντων πολυετών γαλλικών προγραμμάτων καθώς 
και των προγραμμάτων που πρόκειται να θεσπιστούν 
βάσει της σχετικής κοινοτικής νομοθεσίας.